**הצעת מחקר**

ליאור אורשטר

ת.ז 307935072

Lior.orsh113@gmail.com

**שם הקורס:** דיגיטליות בתרבות ובחיי היום יום (10991)

**נושא העבודה:** צפיית בינג' בנטפליקס

**שאלת המחקר:** מהם הגורמים לצפיית בינג' בנטפליקס בקרב סטודנטים?

**רציונל המחקר:** נטפליקס היא תופעה רווחת בקרב הציבור הישראלי. כמו כן, צפייה של יותר משני סרטים ו/או שני פרקים של סדרה בצרף - מה שהפך להיות מוכר בתרבות הפופולריות כ-"צפיית בינג'", מהווה בשנים האחרונות מושא למחקר אקדמי נרחב, הן באקדמיה מצד אחד והן בתעשיית הטלוויזיה מצד שני (Turner, 2021; Jenner, 2020). יתר על כן - הספרות האקדמית מצביעה על סוגים שונים של צפיית בינג', וביניהן צפייה למטרת אסקפיזם, צפייה למטרת בידור, צפייה למטרות חברתיות, כן מטרות אבסטרקטיות יותר כגון שיפור מעמד או גיבוש זהות (Sung et al, 2018). מכאן נובעות שתי סיבות פוטנציאליות אשר מבססות את רציונל המחקר. ראשית, שאלת מחקר העוסקת בגורמים צפיית בינג' מאפשרת הבנה מעמיקה של פרקטיקת צפיית בינג' בקרב קבוצות שונות. שנית, עריכת מחקר בנושא הגורמים לצפיית בינג' מאפשר לחדד את הרמות השונות של צפיית בינג'. מחקר זה מבקש להתמקד באוכלוסיית המחקר אשר טווח גילאיה נע בין 25 ל-35 (קבוצת הגילאים המובילה בצפייה בנטפליקס כיום), ולערוך מחקר איכותני בנושא צפיית בינג'.

**שיטת המחקר:** שיטת המחקר מתבססת על מתודולוגיה איכותנית אשר במסגרתה יבוצעו ראיונות עומק מובנים למחצה. מטרת הראיונות תהיה לבחון לעומק את האינטנסיביות של צפיית הבינג', וכן את הגורמים הפוטנציאליים שלה בקרב אוכלוסיית המחקר. כמו כן, בהתאם למאמר של ג'נר ( Jenner, 2020), המחקר הנוכחי מבקש להסתכל על אוכלוסיית המחקר כעל קהל (Audience Practice), ולבחון את הגורמים המובילים לצפיית בינג' בהקשר קולקטיבי. נבחרה אוכלוסיית המחקר של סטודנטים מפני שאוכלוסייה זו נחשבת לקבוצה חברתית אשר נוטה לבצע צפיות בינג' בשיעורים גבוהים במיוחד (Panda & Pandey, 2018).

**מאמרים:**

**Merrill, K. and Rubenking B. (2019) Go Long or Go Often: Influences on Binge Watching Frequency and Duration among College Students*, Social Sciences, Vol 8, Iss 1, p 10***

בשנים האחרונות צפיית בינג' או צפייה רציפה של סדרה אחת לאורך זמן ממושך היא תופעה חדשה יחסית שצוברת פופולאריות על פני צפייה מסורתית בטלוויזיה. בניגוד למחקרים קודמים שחקרו השפעות שונות של צפיית בינג', מחקר זה בוחן תיאורטית ואמפירית גורמים מנבאים לתדירות ומשך צפיית הבינג'. המחקר נערך על סטודנטים לתואר ראשון באמצעות סקר.

ממצאי המחקר הראו שתדירות ומשך צפיית הבינג' נובעים משני סטים של משתנים שאינם חופפים. החוקרים מצאו כי תדירות הצפייה בבינג' מושפעת מויסות עצמי נמוך ונטייה להשתמש בצפיית בינג' כפרס על התקדמות במשימות או השלמתן. תדירות הצפייה בבינג' יכולה גם להוות ביטוי לדחיינות. ממצאים נוספים מראים כי משך צפיית הבינג' אופיינית בעיקר אצל נשים, ומושפעת מחווית ההנאה שבצפייה. בנוסף, המחקר לא מצא קשר בין שליטה עצמית לבין תדירות ומשך צפיית הבינג'**.** ממחקר זה ניתן ליישם את הגורמים התיאורטיים לצפייה בבינג', לתדירות שלה ולהשלכות שלה.

**Vaterlaus J. M., Andersen Spruance L., Frantz K. and Sloan Kruger J. (2019) College student television binge watching: Conceptualization, gratifications, and perceived consequences, *The Social Science Journal. 56(4), 470-479***

המדיה היא מרכיב מרכזי בחיי הסטודנטים. הם מעניקים תשומת לב רבה יותר למדיה יותר מאשר לכל פעילות אחרת. פעילות אחת כזו היא צפיית בינג', תופעה חדשה שמתאפשרת הודות להתכנסות טכנולוגית. מחקר זה מבקש לבדוק כיצד סטודנטים מגדירים צפיית בינג', מה המוטיבציה שלהם ומהן ההשלכות הפוטנציאליות שיש לסוג צפייה זו? למחקר זה גויסו 406 סטודנטים בני 18-25, מאוניברסיטה במערב ארה"ב להשתתף במחקר איכותני שמסגרתו היא תיאורית השימושים והסיפוקים.

המחקר מצא כי סטודנטים מגדירים צפיית בינג' בכמה מושגים עיקריים והם כמות זמן הצפייה, צפייה רציפה ומספר הפרקים. בנוסף, נמצא כי סביבת הקולג' הסטודנטיאלית שבה נמצאים הסטודנטים תרמה לנירמול הצפייה בבינג', כיוון שחלק גדול מהם צופה בבינג'. המשתתפים שיתפו את החוקרים בכך שהם מבינים שלצפיית בינג' עלולות להיות השפעות בריאותיות מזיקות, בפן הפיזי ובפן המנטלי.

חלק מהסטודנטים טענו שלצפיית בינג' יש השלכות חיוביות על התחום החברתי, בכך שהיא למעשה פעילות משותפת ותורמת להיווצרות של חברויות חדשות. מצד שני, היו שהזהירו מפני צפיית בינג', בטענה כי צפייה זו עלולה להוביל לבידוד חברתי. ממחקר זה ניתן להסיק לגבי האופן שבו צפיית בינג' מהווה חלק בלתי נפרד משגרת חייהם של סטודנטים רבים, וכן להבין כיצד הסביבה הסטודנטיאלית תורמת לפרקטיקה הצפייה.

**Davis, B. (2016) *Netflix effect and defining binge-watching,* Department of Photography and Film, VCU School of the arts.**

פלטפורמות שירותי "סטרימינג" כמו "נטפליקס" מאפשרות נגישות לתוכניות טלוויזיה. הצרכנים יכולים להנות מצפייה בפרקים או בעונות שלמות של התוכנית המועדפת עליהם תוך ישיבה אחת בלבד. צפייה זו מכונה צפיית בינג', והיא מוגדרת על ידי נטפליקס כצפייה בשניים עד שישה פרקים של אותה תוכנית בישיבה אחת. נטפליקס יצרה מהפכה באופן צריכת הטלוויזיה, ובאמצעות הממשק והתכנות הייחודי שלה, היא מעודד צפיית בינג'.

החוקרת מסבירה כי קיים חוסר בהגדרה אחת סטנדרטית למה היא צפיית בינג' בטלוויזיה, כמו שקיימת הגדרה להתנהגויות בינג' אחרות כמו שתיית אלכוהול מוגזמת. עוד היא מוסיפה כי יש לחקור את הפרקטיקות החדשות של צפייה בטלוויזיה ואת השפעותיהם על הבריאות של הצרכנים.

המחקר מגלה כי אורח חיים המאופיין בצפיית טלוויזיה מרובה יכול לגרום למחלות לב ולתפקוד קוגניטיבי נמוך, ונמצא כי הקשרים אלה אינם תלויים בגורמים אחרים כמו פעילות גופנית, היסטורית משפחה, גיל ושעות שינה.

עוד נמצא במחקר כי צפיית בינג' ושהייה ממושכת מול מסך הטלוויזיה מצביע על בדידות או בצורך לשייכות. תוכניות הטלוויזיה משמשות כספקיות חברתיות למתן תחושת השייכות. צפייה בתוכניות ושיתופן עם אחרים או צפייה משותפת יכולים גם להשפיע על צפיית בינג'.

החוקרת מסכמת את מאמרה בכך שאומרת שיש לקדם פרקטיקות בריאות של צפייה בטלוויזיה בשל היעדר דאגה חברתית מהסיכונים שיש בצפיית ביג'. חשוב לערוך מחקר נוסף על המניעים ועל ההשפעות השליליות בצפיית בינג'. ממחקר זה ניתן לחדד את ההגדרה לצפיית בינג', וכן להצביע על היבטים בריאותיים וחברתיים הנגזרים ממנה.

**Panda S., Pandey S.C (2017) Binge Watching and College Students: Motivations and Outcomes. *Young Consumers,* Vol. 18 Issue 4, p425-438**

שירותי סטרימינג כמו נטפליקס ואמזון שינו את הרגלי הצפייה של הצרכנים. כיום לצופים יש יותר שליטה על התוכן והם יכולים להנות ממנו בהתאם לצרכיהם.

מטרת המאמר הזה היא לחקור מהן המוטיבציות שגורמות לסטודנטים להקדיש זמן רב לצפיית בינג' ומהם הסיפוקים שבאים בעקבות זאת.

תופעת צפיית הבינג' מתרחשת כאשר צרכנים צופים בפרקים רבים של תוכנית טלוויזיה אחת בפרק זמן קצר. סטודנטים בקולג' עוסקים בצפיית הבינג' בשל הסיפוקים השונים שהיא נותנת להם. המאמר הזה בוחן את הטריגרים וההשלכות שיש לצפיית בינג'.

המידע נאסף על ידי שילוב ש שתי שיטות. השלב הראשון הוא שאלון איכותני ודיון עם קבוצת מיקוד של סטודנטים על מנת להבין את תופעת צפיית הבינג'. השלב השני כלל שאלון שהתייחס ישירות לשאלת המחקר.

הממצאים גילו כי אינטראקציה חברתית, בריחה מהמציאות, נגישות קלה לטלוויזיה ושיווק, מעודדים סטודנטים במכללה להקדיש זמן לצפיית בינג'.

עוד נמצא כי סטודנטים שאינם מרוצים מצפיית בינג', נוטים לעשות זאת יותר.

חשיבות המחקר הזה נובעת מכך שלממצאים יש השלכות חשובות על הרווחה הכללית של סטודנטים במכללה והשלכות אסטרטגיות על חברות הסטרימינג. הנתונים והמסקנות של מחקר זה, הנוגעים להשלכות של צפיית בינג' על הרווחה של הסטודנטים, ישמשו אותי במחקר הנוכחי.

**ביבליוגרפיה**

Jenner, M. (2020). Researching Binge-Watching. *Critical Studies in Television*, *15*(3), 267-279.‏

Panda, S., & Pandey, S. C. (2017). Binge watching and college students: Motivations and outcomes. *Young Consumers, 8,* 425-433.

Turner, G. (2021). Television studies, we need to talk about “binge-viewing”. *Television & New Media*, *22*(3), 228-240.

Sung, Y. H., Kang, E. Y., & Lee, W. N. (2018). Why do we indulge? Exploring motivations for binge watching. *Journal of Broadcasting & Electronic Media*, *62*(3), 408-426.‏‏